**Ministru kabineta noteikumu projekta**

**“Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanu”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanu” (turpmāk –projekts) izstrādāts, pamatojoties uz Fizisko personu elektroniskās identifikācijas likuma (turpmāk – FPEIL) 12. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Fizisko personu elektroniskās identifikācijas likums noteic, ka MK noteikumos “Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanu” (turpmāk – MK noteikumi) jānosaka:1. kvalificēta un kvalificēta paaugstinātas drošības elektroniskās identifikācijas pakalpojuma sniedzēja (turpmāk – pakalpojuma sniedzējs) civiltiesiskās atbildības apdrošināšanas (turpmāk – apdrošināšana) minimālā summa;
2. pakalpojuma sniedzēja apdrošināšanas termiņš;
3. gadījumi, kad apdrošināšanas sabiedrība nesedz pakalpojuma sniedzēja radītos zaudējumus.

Lai elektroniskās identifikācijas pakalpojuma sniedzējs reģistrētos reģistrā kā kvalificēts vai kvalificēts paaugstinātas drošības elektroniskās identifikācijas pakalpojuma sniedzējs un fiziskām personām varētu sniegt savus identifikācijas pakalpojumus, tam obligāti jāapdrošina ar tā darbību saistītais iespējamais zaudējumu risks.Pakalpojuma sniedzējs pēc brīvas izvēles var izlemt, kurā apdrošināšanas sabiedrībā slēgt apdrošināšanas līgumu, bet apdrošināšanas līgums ir jānoslēdz, pirms pakalpojuma sniedzējs uzraudzības iestādei iesniedzis nepieciešamos dokumentus, lai tas tiktu reģistrēts reģistrā.Apdrošināšana ir nepieciešama, lai gadījumā, ja pakalpojuma sniedzējs kādam radītu zaudējumus ar savu darbību vai bezdarbību, apdrošināšanas sabiedrība, ar kuru pakalpojuma sniedzējs ir noslēdzis apdrošināšanas līgumu, segtu zaudējumus no pakalpojuma sniedzēja apdrošināšanas atlīdzības. Precīzāk – ar apdrošināšanas līgumu tiek apdrošināts iespējamais zaudējumu risks, kas trešajām personām varētu rasties, pakalpojuma sniedzējam nenodrošinot kvalitatīvu pakalpojumu. MK noteikumos tiek konkretizēts apdrošināšanas objekts, t.i., pakalpojuma sniedzējs:1. nodrošina atbilstošu pakalpojuma pieejamību;
2. nodrošina datu integritāti;
3. nodrošina datu konfidencialitāti;
4. nerada citus zaudējumus trešajai personai.

Tā kā FPEIL ir deleģējis šajos MK noteikumos noteikt izņēmuma gadījumus, kad apdrošināšanas sabiedrība nesedz pakalpojuma sniedzēja radītos zaudējumus, ar izņēmuma gadījumiem saprot visu, kas nav iepriekš norādītais apdrošināšanas objekts (MK noteikumu 3. punkts).Zemāk atsevišķi paskaidrots apdrošināšanas objekts:1. Pakalpojuma atbilstoša pieejamība – pakalpojuma sniedzējs nodrošina normatīvajos aktos noteiktā pakalpojuma pieejamību, konkrēti – MK noteikumu “Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniedzēja un tā sniegtā pakalpojuma tehniskajām un organizatoriskajām prasībām” 3.1. un 3.2. apakšpunktā noteiktā pakalpojuma pieejamību.
2. Datu integritāte – pakalpojuma sniedzējs nodrošina apstrādāto datu drošību, tas nedrīkst pieļaut, ka dati tiek bojāti, grozīti (izmainīti), vai pieļaut, ka dati tiek nozaudēti. Pakalpojuma sniedzējs nodrošina [datu](https://lv.wikipedia.org/wiki/Dati) pareizību, lai tajos nebūtu pretrunu un tie būtu pilnīgi, nodrošinot, ka datu integritāte tiek saglabāta arī pēc datu atjaunināšanas vai dzēšanas.
3. Datu konfidencialitāte – pakalpojuma sniedzējs nodrošina, ka apstrādātie dati netiek nodoti trešajām personām.

Ja pakalpojuma sniedzējs nevar nodrošināt atbilstošu pakalpojuma pieejamību, datu integritāti, datu konfidencialitāti vai trešā persona var pierādīt, ka zaudējumi radušies pakalpojuma sniedzēja citas vainas dēļ, apdrošināšanas sabiedrība sedz trešajai personai radītos zaudējumus.Pakalpojuma sniedzējs savā pakalpojumā nodarbina darbiniekus un slēdz līgumus ar dažādiem apakšuzņēmējiem, piemēram, piegādātājiem, elektroniskās identifikācijas līdzekļu ražotājiem, elektroniskās identifikācijas līdzekļa sertifikātu ražotājiem. Minētajām personām un uzņēmumiem ir pieejama trešo personu – identifikācijas pakalpojuma saņēmēju – informācija un dati, tāpēc, noslēdzot apdrošināšanas līgumu, tiek apdrošināts iespējamais zaudējumu risks, kas varētu rasties pakalpojuma sniedzēja darbinieku vai citu ar pakalpojuma nodrošināšanu līgumiski saistīto fizisko un juridisko personu vainas dēļ. Vēl viena no prasībām, kas tiek noteikta ar šiem MK noteikumiem, ir – apdrošināšanas līgums nosaka apdrošināšanas termiņu, t. i., termiņu, uz kādu apdrošināšanas sabiedrība apdrošina iespējamo zaudējumu risku. Termiņš nedrīkst būt īsāks par gadu un saskaņā ar likumu “Par apdrošināšanas līgumu” garāks par pieciem gadiem.Ņemot vērā identifikācijas pakalpojuma specifiku, precīzāk – to, ka nodarītos zaudējumus trešās personas var konstatēt krietnu laiku pēc pakalpojuma saņemšanas, šie MK noteikumi nosaka pagarinātu ziņošanas periodu. Ar pagarināto ziņošanas periodu papildus tiek aizsargātas trešo personu tiesības, jo gadījumā, ja trešā persona konstatē, ka apdrošināšanas līguma termiņā identifikācijas pakalpojuma dēļ ir radušies zaudējumi, tā informē pakalpojuma sniedzēju, savukārt pakalpojuma sniedzējs informē apdrošināšanas sabiedrību. Pakalpojuma sniedzējs sagatavo rakstveida pieteikumu par trešajai personai nodarītajiem zaudējumiem, kuru cēlonis ir apdrošināšanas termiņā bijis notikums. Pagarinātais ziņošanas periods nav īsāks par trīs gadiem.Kā pēdējā prasība šajos MK noteikumos ir – apdrošināšanas līgums nosaka apdrošināšanas minimālo summu. Apdrošināšanas minimālā summa ir noteikta, ņemot vērā elektroniskās identifikācijas jomu, kura pašreiz ir samērā jauna un vēl tikai attīstās. Sniedzot elektroniskās identifikācijas pakalpojumu, pastāv risks, ka sistēmas varētu tikt uzlauztas, informācija sagrozīta trešajām personām par sliktu un persona, kura uzlauzusi sistēmas, varētu iegūt ļoti izsmeļošu un precīzu informāciju, kuru varētu izmantot pret trešajām personām, radot tām lielus zaudējumus. Apdrošināšanas minimālā summa tiek diferencēta kvalificētam un kvalificētam paaugstinātas drošības elektroniskās identifikācijas pakalpojuma sniedzējam. Kvalificēta elektroniskās identifikācijas pakalpojuma sniedzēja apdrošināšanas minimālā summa ir 500 000 EUR, bet kvalificēta paaugstinātas drošības elektroniskās identifikācijas pakalpojuma sniedzēja apdrošināšanas minimālā summa ir 1 000 000 EUR. Apdrošināšanas minimālā summa kvalificētam paaugstinātas drošības elektroniskās identifikācijas pakalpojuma sniedzējam ir lielāka, jo fiziska persona, saņemot kvalificētu paaugstinātas drošības elektroniskās identifikācijas pakalpojumu, ļauj apstrādāt svarīgāku informāciju, t.i., tādu informāciju, kuru, neatbilstoši aizsargājot, varētu rasties lielāki zaudējumi konkrētajai trešajai personai.  |
| 3. | Projekta izstrādē iesaistītās institūcijas | Projekta izstrādē tika iesaistītas šādas institūcijas:1. Vides aizsardzības un reģionālās attīstības ministrija (turpmāk – VARAM);
2. Informācijas tehnoloģiju drošības incidentu novēršanas institūcija (turpmāk – CERT.LV);
3. Pilsonības un migrācijas lietu pārvalde (turpmāk – PMLP);
4. Valsts reģionālās attīstības aģentūra (turpmāk – VRAA);
5. Latvijas Valsts radio un televīzijas centrs (turpmāk – LVRTC);
6. Latvijas Informācijas un komunikācijas tehnoloģijas asociācija (turpmāk – LIKTA);
7. Latvijas Komercbanku asociācija (turpmāk – LKA);
8. Informācijas tehnoloģiju un informācijas sistēmu drošības ekspertu grupa (turpmāk – DEG);
9. biedrība “ISACA Latvijas nodaļa” (turpmāk – ISACA).
 |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. elektroniskās identifikācijas pakalpojuma sniedzēji (PMLP, LVRTC, banku sektors, citi uzņēmumi, kuri sniedz elektroniskās identifikācijas pakalpojumus), kas nolems kļūt par kvalificētu vai kvalificētu paaugstinātas drošības elektroniskās identifikācijas pakalpojuma sniedzēju;
2. apdrošināšanas sabiedrības, kurām būs interese slēgt apdrošināšanas līgumu;
3. fiziskas personas, kuras būs aizsargātas gadījumos, kad elektroniskās identifikācijas pakalpojuma sniedzējs ar savu darbību būs radījis tām zaudējumus.
 |
| 2. | Tiesiskā regulējuma ietekme uz tautsaimniecību un administratīvo slogu | Elektroniskās identifikācijas pakalpojumu saņēmēji, veicot elektronisko identifikāciju, varēs paļauties, ka gadījumā, ja elektroniskās identifikācijas pakalpojums nebūs bijis drošs un radījis zaudējumus elektroniskā pakalpojuma saņēmējam, zaudējumus atlīdzinās apdrošināšanas sabiedrība.Administratīvais slogs palielināsies elektroniskās identifikācijas pakalpojuma sniedzējiem (PMLP, LVRTC, banku sektoram, uzņēmumiem, kuri sniedz elektroniskās identifikācijas pakalpojumus), kas nolems kļūt par kvalificētu vai kvalificētu paaugstinātas drošības elektroniskās identifikācijas pakalpojuma sniedzēju, jo tiem būs jāapdrošina sava civiltiesiskā atbildība.Administratīvais slogs palielināsies arī apdrošināšanas sabiedrībām, kuras apdrošinās pakalpojuma sniedzējus un pēc apdrošināšanas gadījuma izmaksās apdrošināšanas atlīdzību saskaņā ar noslēgto apdrošināšanas līgumu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tika izstrādāts sadarbībā ar nevalstisko sektoru, projekta izveides procesā tika iesaistītas šādas nevalstiskā sektora institūcijas: 1. LIKTA;
2. LKA;
3. DEG;
4. ISACA.
 |
| 2. | Sabiedrības līdzdalība projekta izstrādē | Projekts sabiedriskajai apspriešanai publicēts Aizsardzības ministrijas mājaslapas sadaļā „Sabiedrības līdzdalība”.  |
| 3. | Sabiedrības līdzdalības rezultāti | Netika saņemti konceptuāli iebildumi projekta tālākai virzībai. Projekts tika atbalstīts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē iesaistīti:1. elektroniskās identifikācijas pakalpojuma sniedzēji, kuri vēlēsies kļūt par kvalificētu vai kvalificētu paaugstinātas drošības elektroniskās identifikācijas pakalpojuma sniedzēju;
2. apdrošināšanas sabiedrības.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

1262

24.04.2017 10:14:00

Z. Beļavska, 67335352

zane.belavska@mod.gov.lv